钦定古今图书集成/明伦汇编/氏族典/第289卷 > 《廖用贤尚友录》 > 唐和
## 钦定古今图书集成/明伦汇编/氏族典/第289卷 > 《廖用贤尚友录》 > 唐和

按《魏书唐和传》，“和字稚起，晋昌宜安人也。父繇，以凉
土丧乱，民无所归，推陇西李暠于炖煌，以宁一州。李
氏为沮渠蒙逊所灭，和与兄契避难伊吾，招集民众
二千馀家，臣于蠕蠕，蠕蠕以契为伊吾王。经二十年，
和与契遣使来降。正平元年，和诣阙拜镇南将军、酒
泉公。太安中，出为济州刺史，甚有称绩，征为内都大”
官，评决狱讼，不加棰楚，察疑获实者甚多，世以是称
之。皇兴中，卒。赠酒泉王，谥曰宣。